Całor spesifego

Al **całor spesifego** de na sostanẑa al ze definì come la quantità de całor necessaria par aumentar de 1 Kelvin la tenperatura de na unità de massa (de solito an gramo o an chiłogramo) del material. Na grandeẑa analoga la ze al **calor specifico mołar** definì come la quantità de calor necessaria par aumentar de 1&nbsp;K la tenperatura de na mołe de matereial. Esiste do modi par esprimer al calor specifico par al stato aeriforme: al calor specifico a *presion costante* (**C<sub>p</sub>**), e el calor specifico a *volume costante* (**C<sub>v</sub>**). Se par la materia in fase condensada Cp e Cv i ze praticamente coincidenti, par an aeriforme, inveẑce, al calor specifico a presion costante al ze diferente da quel a vołume costante par al laoro de espansion. Al teorema de partiẑion conpagna de la energia al fa sì che se pode calcolar facilmente al calor specifico de un gas co un conportamento ideal, su basi de mecanica classica. La łege de Dulong Petit ła stabilise clasicamente che al calor specifico mołar de tuti i solidi al ze al isteso , indipendentemente da la tenperatura.

## Natura chimica
Al calor specifico al dipende da la natura chimica de la sostanẑa considerada e da la tenperatura. Se pol considerarlo costante solche par variaẑion cee de tenperatura e distante da le tenperature de transision de faxe. Brusche variaẑion del calor specifico difati le gnen ciapade come indice de na transiẑion de fase solido-liquido, liquido-vapor e anca transiẑion cristaline o transiẑion struturai de na mołecoła.

## Tenperatura
Anca se par scopi pràteghi sta definiẑion la ze precisa assei, dal punto de vista teorico se trata solche de na aprossimaẑion parchè in realtà al calor specifico al dipende da la tenperatura.

## Trataẑion
Par na trataẑion mejo se pol basarse su la capacità termica e definir al calor specifico come la capacità termica par unità de masa.

## Unità de mesura
Inte el Sistema internaẑional la unità de mesura del calore specifico la ze al **[[Joule|J]]&nbsp;/&nbsp;([[chiłogramo|kg]]&nbsp;×&nbsp;[[Kelvin|K]])**; inte el Sistema tecnico ze **[[całoria|kcal]] / ([[Kilogrammo|kg]]&nbsp;×&nbsp;[[Celsius|°C]]**).

## Aqua e alcool
Al aqua a 15&nbsp;°C la ga an calor specifico de 1&nbsp;cal&nbsp;/&nbsp;(g&nbsp;×&nbsp;°C) e al alcool etiłico de 0,581&nbsp;cal&nbsp;/&nbsp;(g&nbsp;×&nbsp;°C).

## Relaẑion
Al calor specifico a presion costante e vołume costante i gnen definidi a partir da la entalpia e da la energia interna. Da ste definiẑion a se ricava do relaẑion bone par qualunque fluido:

Par ła energia interna:

\operatorname U = m \cdot c_v \cdot \Delta T,

aonde che:
* m:la ze la massa (kg) de fluido coinvolgesta
* \Delta T: la ze la variaẑion de tenperatura (K).
* c_v: al ze al calor specifico a volume costante.

E par la entalpia:

\operatorname H = m \cdot c_p \cdot \Delta T.

Ẑerti testi de fisica, co manco rigor, i definiss la energia interna e la entalpia co ste relaẑion, a partirda i calor specifici, che inveẑe i ze definidi da ste do grandeẑe.

## Calor specifico de ẑerte sostanẑe comuni

## Varda anca
* Całor
* Całor łatente
* Capasità termica
* Entalpìa
* Energia interna
* Equasion de Kirchhoff
* Łege de Dulong Petit
* Rełasion de Mayer